stanford-oval/wikipedia huggingface dataset:
ברייתא

בָּרַיְתָא היא מאמר של תנאים שלא הוכנס לסדר המשניות, ולכן נותרה חיצונית להן. פירוש המילה "ברייתא" בארמית הוא "חיצונית" – "בר" הוא "חוץ".
לא קיים כתב יד מקורי המכיל את כל הברייתות. רוב הברייתות מפוזרות בתלמודים ומיעוטן מצוי בקבצים כמו התוספתא ומדרשי ההלכה.
את הברייתות המפוזרות בתלמוד הבבלי ובתלמוד הירושלמי ליקט מיכאל היגר וכינס את כולן בעבודתו אוצר הברייתות המקיפה עשרה כרכים.
כמו המשנה, גם הברייתא כתובה בתמציתיות, ללא פירוט, הרחבה וליבון, ולכן ברייתות רבות קשות ללימוד ללא פירוש או ידע מוקדם בנושא. ברייתות מובאות בתלמוד, בין השאר, לחיזוק או סתירה של דברי אמוראים, להבאת סתירות בין משנה לברייתא ויישובן. ברייתא יכולה גם לסייע בפרשנות של משנה קיימת, או להשלים ידע חסר במקרה שלא קיימת התייחסות של המשנה לנושא.
לפי כללי הלימוד של חכמי התלמוד, הברייתא היא מקור תנאי שווה ערך למשנה, ובמקרה של מחלוקת אין סיבה להעדיף אחת על השנייה. עם זאת, ישנן ברייתות אשר איננו יודעים מי אמרן ומה הייתה סמכותו של האומר. כמו כן, חלק מהברייתות היו פחות מוכרות מהמשניות ולכן ניתן למצוא בתלמוד את הביטוי "ברייתא לא שמיע ליה" ובנוסחאותיהן היה יותר חשש לשיבושים, ועל כן האמוראים מעדיפים לעיתים את דברי המשנה.
לקריאה נוספת

ד"ר מיכאל היגער, במדרש שמואל ומדרש משלי, תלפיות ה, ניו יורק: ישיבה יוניברסיטי, תשי"ב, עמ' 669
הערות שוליים

↑  לעיתים הגמרא דוחה את דעותיהם של אמוראים באופן מהיר וללא ניסיונות נוקשים ליישב את דעתם (כשהיא משתמשת במילים: 'תיובתא דרבי פלוני תיובתא', הכוונה שדבריו של האמורא נדחו לגמרי ואין תירוץ לקושיה נגדו). הדבר נובע מכך שהגמרא הגיעה למסקנה שאותו אמורא פשוט לא הכיר את אותה הברייתא, ולכן אמר את מה שאמר (שאם היה מכיר את הברייתא, גם הוא לא היה טוען את מה שטוען). לא כן הדבר עם המשניות, ששם הגמרא בטוחה בוודאות שהאמוראים מכירים את דברי המשנה, ולכן היא מיישבת את דברי האמוראים גם שנראים סותרים לגמרי את אותה המשנה.
↑  תלמוד בבלי, מסכת שבת, דף י"ט, עמוד ב'
↑  תלמוד בבלי, מסכת פסחים, דף צ"ט, עמוד ב'
| --- | --- |
בקרת זהויות :  NLI: 987007286498205171
ברונו פטקוביץ'

ברונו פטקוביץ' (בקרואטית: Bruno Petković; נולד ב-16 בספטמבר 1994) הוא כדורגלן קרואטי המשחק בעמדת החלוץ בדינמו זאגרב מליגת העל הקרואטית ובנבחרת קרואטיה בכדורגל.
ראשית חייו

פטקוביץ' נולד במטקוביץ', קרואטיה. שחקני הכדורגל שהעריץ בילדותו היו רונאלדו וזלאטן איברהימוביץ'.
הוא החל את קריירת נעוריו במועדוני עיר הולדתו או.נ.ק. מטקוביץ' ונ.ק. נרטבה, לפני שעבר לדינמו זאגרב ב-2007. הוא נשאר שם עד 2009, אז עבר לאקדמיית הנוער של היריבה העירונית נ.ק. זאגרב. בשתי העונות הבאות הוא שיחק במדי נ.ק. האשק וחרואטסקי דראגובוליאץ, לפני שעבר לאיטליה, שם שיחק בקבוצת הסרייה א' קטניה.
קריירת מועדונים > קטניה

ב-27 בינואר 2013 נרשם פטקוביץ' לראשונה בסגל הקבוצה הבוגרת, בניצחון הליגה 2–1 על פיורנטינה. הופעת הבכורה שלו בליגה הייתה במחזור האחרון של עונת 2012/2013, אז עלה כמחליף בדקה ה-89 בתיקו 2–2 בחוץ מול טורינו. לקראת עונת 2013/2014 הוא הועלה רשמית לקבוצה הראשונה.
קריירת מועדונים > טראפני ובולוניה

בינואר 2016 עבר פטקוביץ' לטרפאני קלצ'ו מהסרייה ב'. הוא כבש שבעה שערים בסיבוב השני של העונה וכמעט עלה עם הקבוצה לליגה הראשונה, אך טרפאני הפסידה במשחק הפלייאוף האחרון לפסקארה. בעונה שלאחר מכן הוא כבש שלושה שערים בסיבוב הראשון, וב-12 בינואר 2017 נרכש על ידי קבוצת הסרייה א' בולוניה 1909 תמורת 1.2 מיליון אירו. הוא רשם בסך הכל 21 הופעות בסרייה א' במדי הקבוצה, לפני שהושאל להלאס ורונה ב-11 בינואר 2018.
קריירת מועדונים > דינמו זאגרב

ב-6 באוגוסט 2018 הושאל פטקוביץ' לדינמו זאגרב בהשאלה לעונה עם אפשרות רכישה. ב-25 באוגוסט הוא כבש את שערו הראשון במדי דינמו, בניצחון הביתי 1–0 על לוקומוטיבה זאגרב. במשחק הבית של שלב 32 האחרונות בעונת 2018/2019 בליגה האירופית מול ויקטוריה פלזן הוא בישל את השער הראשון וכבש בעצמו את השלישי בניצחון 3–0, ובשמינית הגמר בבית נגד בנפיקה ליסבון הוא כבש את השער היחיד בניצחון 1–0. עם זאת, בנפיקה ניצחה את דינמו 3–0 באצטדיון האור לאחר הארכה וזאגרב הודחה מהמפעל. הוא סיים את עונתו הראשונה במועדון עם 11 שערים ו-5 בישולים ב-37 משחקים בכל המסגרות.
ב-2019 לקח פטקוביץ' חלק בעלייתה של דינמו לליגת האלופות כשכבש ארבעה שערים במוקדמות עונת 2019/2020 (שניים נגד סבורתלו טביליסי ואחד נגד פרנצווארוש ורוזנבורג), וב-13 בספטמבר חתם על חוזה במועדון עד 2024. חמישה ימים לאחר הוא ערך את הופעת הבכורה שלו בליגת האלופות ב-18 בספטמבר 2019 בניצחון הביתי 4–0 על אטאלנטה, וכבש את שער הבכורה שלו במפעל ב-6 בנובמבר בתיקו הביתי 3–3 עם שחטאר דונצק. ב-17 ביוני 2020 הוא כבש שער ניצחון בדקה האחרונה ב-3–2 הביתי על סלאבן בלופו. ב-27 ביוני הוא נפצע בתיקו המאופס עם אוסייק, מה שמנע מממנו לשחק בהמשך העונה.
לאחר שהחמיץ את המשחק הראשון של דינמו נגד לוקומוטיבה בגלל הפציעה, פטקוביץ' חזר ב-21 באוגוסט למשחק מול איסטרה 1961, עלה מהספסל וכבש את השער היחיד בניצחון 1–0. במהלך העונה ספג פטקוביץ' ביקורת מהתקשורת והאוהדים בשל חוסר העקביות וכושרו הלקוי. עם זאת, ב-18 בפברואר 2021 הוא כבש צמד ולקח חלק משמעותי במהלך שהוביל לשער השלישי בניצחון 3–2 של דינמו על קרסנודאר בשלב 32 האחרונות של הליגה האירופית.
ב-30 בספטמבר 2021 כבש פטקוביץ' שני פנדלים בניצחון החוץ 3–0 על ראסינג גנק בליגה האירופית.
קריירה בנבחרת

בשנות הנוער כבש פטקוביץ' רק פעם אחת במדי נבחרת קרואטיה בכדורגל עד גיל 21 במשחק נגד ליכטנשטיין ב-13 באוגוסט 2013, בניצחון 5–0.
ב-11 במרץ 2019 הוא זומן לראשונה לסגל נבחרת קרואטיה הבוגרת במקום מרקו פיאצה הפצוע. הוא ערך את הופעת הבכורה שלו ב-21 במרץ במשחק מוקדמות יורו 2020 נגד אזרבייג'ן. הוא הבקיע את שערו הראשון בנבחרת ב-11 ביוני בהפסד הידידות לתוניסיה. פטקוביץ' סייע לקרואטיה להעפיל ליורו 2020 כשכבש ארבעה שערים ובישל אחד נוסף במהלך המוקדמות, וסיים כמלך השערים של בית ה'. עם זאת, בעקבות דחיית הטורניר עקב מגפת הקורונה ספג פטקוביץ' ביקורת קשה על חוסר היעילות שלו בנבחרת במהלך הקמפיין המאכזב של קרואטיה בליגת האומות 2020/2021, שם השיגה שלוש נקודות בלבד בשישה משחקים וסיימה במקום השלישי בבית א3.
ברבע גמר מונדיאל 2022 ב-9 בדצמבר כבש פטקוביץ' את שער השוויון נגד ברזיל בדקה ה-116' בהארכה כדי לשלוח את המשחק לדו-קרב פנדלים. זה היה השער הראשון שלו במדי קרואטיה אחרי יותר משנתיים. קרואטיה ניצחה בדו-קרב הפנדלים ועלתה לחצי הגמר בפעם השלישית בתולדותיה והשנייה ברציפות.
ב-14 ביוני 2023 כבש בניצחון 4–2 על הולנד בחצי גמר ליגת האומות 2022/2023.
נכלל בסגל נבחרת קרואטיה לטורניר יורו 2024.
תארים > קבוצתיים

אליפות קרואטיה: 2019–2023
הגביע הקרואטי: 2020/21
הסופר קאפ הקרואטי: 2019, 2022, 2023
תארים > אישיים

פוטבול אוסקר – שחקן הליגה הקרואטית הטוב ביותר: 2020, 2021
כדורגל אוסקר – קבוצת השנה של הליגה הקרואטית: 2019, 2020, 2021
שחקן השנה בליגת העל הקרואטית של Tportal: ‏2019
מלך הבישולים של הליגה הקרואטית: 2019/20, 2020/21
קבוצת השבוע בליגה האירופית: 32 האחרונות, 2020/2021
קבוצת השנה בליגה הקרואטית של CIES: ‏2021/22
בעיית פניאנו

משולש העקבים:  \triangle DEF, משולשים חסומים:  \triangle DEF\,,\triangle GHI. מתקיים: |DE|+|EF|+|FD|\leq |GH|+|HI|+|IG|.
בגאומטריה, בעיית פניאנו היא בעיית אופטימיזציה שהוצעה ונפתרה לראשונה על ידי המתמטיקאי האיטלקי ג'ובאני פניאנו ב-1775:
בעבור משולש חד-זווית נתון יש לבנות את המשולש החסום בעל ההיקף המינימלי.
הפתרון הוא משולש העקבים (Orthic triangle), שקודקודיו הם עקבי הגבהים של המשולש הנתון.
פתרון

למשולש העקבים, שקודקודיו הם עקבי הגבהים של המשולש חד-הזווית הנתון, יש ההיקף הקטן ביותר מבין כל המשולשים החסומים במשולש הנתון, ולפיכך זהו פתרון לבעיית פניאנו. ההוכחה המקורית של פניאנו עשתה שימוש בשיטות של קלקולוס ובלמת ביניים שניתנה על ידי אביו ג'וליו פניאנו. מאוחר יותר הוכחות גאומטריות אחרות נתגלו, בין היתר על ידי הרמן שוורץ וליפוט פייר. הוכחות אלו עשו שימוש בתכונות הגאומטריות של שיקופים כדי לקבוע מסלול בעל אורך מינימלי.
עקרונות פיזיקליים

ניתן לתת פתרון פיזיקלי למחצה לבעיה באמצעות דימוי של מסגרת המשולש החסום  \triangle DEF לגומיה מתוחה, ושל הקודקודים  D,E,F כמעין חרוזים שיכולים להחליק בחופשיות על מסגרת המשולש החיצוני  \triangle ABC. מכיוון שהגומיה שואפת למזער את האנרגיה האלסטית שלה ולפיכך גם את אורכה הכולל, שלושת החרוזים יתייצבו במיקומים על היקף המשולש  \triangle ABC שמקיימים שהיקף המשולש החסום הוא מינימלי.
במצב שיווי משקל מכני כזה, שקול הכוחות הפועל על כל חרוז חייב להתאפס. כיוון שכך, בכל אחד מקודקודי המשולש החסום מתקיים שסכום שני הווקטורים המייצגים את מתיחות הגומיה לאורך שני הצלעות הנפגשות באותו קודקוד, חייב להיות מאונך לצלע המתאימה של המשולש החיצוני  \triangle ABC (שכן מסגרת המשולש  \triangle ABC יכולה להפעיל רק כוח נורמלי). מכיוון שמתיחות הגומיה אחידה לאורכה, שני הווקטורים הללו שווים בגודלם, ולפיכך האנכים לצלעות המשולש החיצוני שעוברים דרך קודקודי המשולש החסום בעל ההיקף המינימלי הם בהכרח חוצי הזוויות של המשולש החסום. כלומר, מתקיים (הסימון בשורה הבאה מתייחס לאיור השני):
חוצי הזוויות הללו נפגשים בנקודה אחת שהיא מרכז המעגל החסום של המשולש  \triangle DEF. לפי משפט ידוע אחד על משולש העקבים (שהוכחתו לא מובאת כאן) של משולש נתון, נקודת מפגש הגבהים  H של משולש מסוים היא גם מרכז המעגל החסום  O של משולש העקבים שלו.
לפיכך, כל אחד מהאנכים לצלעות המשולש  \triangle ABC העוברים דרך  D,E,F עובר גם דרך קודקוד של המשולש החיצוני, כלומר  D,E,F הם עקבי הגבהים של המשולש החיצוני, ו -  \triangle DEF הוא משולש העקבים של  \triangle ABC.
ראו גם

גובה (גאומטריה)
משולש abc הוא משולש העקבים של המשולש ABC.
ג'סיקה פגולה

| --- | --- |

 לידה:  24 בפברואר 1994 (בת 30) באפלו, ניו יורק, ארצות הברית
 מדינה:  ארצות הברית ארצות הברית
 מקום מגורים:  בוקה רטון 
 גובה:  1.70 מטר
 יד חובטת:  ימין (חבטת גב היד בשתי הידיים)
 פעילות כמקצוענית:  2009–הווה (כ־15 שנים) 
 סה"כ פרסים שצברה:  16,214,993 דולר אמריקאי 
 יחידים
 מאזן קריירה:  329–210 (61.0%)
 דירוג שיא:  3 (24 באוקטובר 2022)
 זכיות בטורנירים:  3
 זוגות
 מאזן קריירה:  227–138 
 שיאי גראנד סלאם
 זכיות 0
 אליפות אוסטרליה הפתוחה:  רבע גמר (2021, 2022, 2023)
 אליפות צרפת הפתוחה:  רבע גמר (2022)
 וימבלדון:  רבע גמר (2023)
 אליפות ארצות הברית הפתוחה:  גמר (2024)
 תאריך עדכון 8 בספטמבר 2024
 
ג'סיקה פגולה (באנגלית: Jessica Pegula; נולדה ב-24 בפברואר 1994) היא טניסאית מקצוענית אמריקאית. מדורגת במקום השלישי בעולם (9 בספטמבר 2024) בדירוג ה-WTA, דירוג השיא שלה.
הישג השיא שלה הוא הגעה למשחק הגמר בטורניר גראנד סלאם, אליפות ארצות הברית הפתוחה (2024). היא זכתה ב-3 תארים WTA והגיעה 7 פעמים לשלב רבע הגמר בכל 4 טורנירי הגראנד סלאם.
ביוגרפיה

פגולה נולדה וגדלה בבאפלו מדינת ניו יורק לקים וטרי פגולה. הוריה הם מיליארדים (הונם הנקי הוא למעלה מ-7 מיליארד דולר) בעלי 5 קבוצות ספורט ביניהם, באפלו בילס מה-NFL (ליגת הפוטבול הלאומית) ובאפלו סייברס מה-NHL (ליגת ההוקי הלאומית). אמא שלה היא קוריאנית ילידת סיאול שבשנת 1974, בגיל 5, אומצה על ידי זוג אמריקאים. לפי בדיקת סמני DNA אחד מהוריה של קים הוא כנראה יפני.
משנת 2019 היא מתאמנת בהדרכתו של דייוויד ויט.
ביוגרפיה > 2021

באליפות אוסטרליה הפתוחה שנערכה בפברואר 2021 היא לא הייתה מדורגת והגיעה לשלב רבע הגמר, לראשונה בקריירה שלה בטורניר גראנד סלאם שבו הפסידה לג'ניפר בריידי מארצות הברית (22 בטורניר) ב-3 מערכות (4-6, 6-2, 6-1). בסיבוב הראשון היא הפתיעה וניצחה את ויקטוריה אזרנקה מבלארוס (12 בטורניר) בשתי מערכות (5-7, 4-6), בסיבוב השני היא ניצאה את סמנתה סטוסור מאוסטרליה ב-2 מערכות (0-6, 1-6), בסיבוב השלישי היא ניצחה את קריסטינה מלדנוביץ' מצרפת בשתי מערכות (2-6, 1-6) ובסיבוב הרביעי היא הפתיעה וניצחה את אלינה סביטולינה מאוקראינה (5 בטורניר) ב-3 מערכות (4-6, 6-3, 3-6).
באליפות צרפת שנערכה ביוני אותה שנה היא דורגה במקום 28 והפסידה בסיבוב השלישי לסופיה קנין מארצות הברית (4 בטורניר) ב-3 מערכות (4-6, 6-1, 6-4).
באליפות ארצות הברית שנערכה בספטמבר היא דורגה במקום 23 בטורניר והפסידה בסיבוב השלישי לבלינדה בנצ'יץ' משווייץ (11 בטורניר) ב-2 מערכות (6-2, 6-4).
ביוגרפיה > 2022

באליפות אוסטרליה הפתוחה שנערכה בינואר 2022 היא דורגה במקום 22 בטורניר והגיעה לשלב רבע הגמר, שבו הפסידה לאשלי ברטי מאוסטרליה (1 בטורניר) ב-2 מערכות (6-2, 6-0), שזכתה בטורניר. בסיבוב הרביעי היא הפתיעה וניצחה את מריה סקארי מיוון (5 בטורניר) ב-2 מערכות (6-7 0-7, 3-6).
באליפות צרפת שנערכה ביוני אותה שנה היא דורגה במקום 11 והפסידה ברבע הגמר לאיגה שוויונטק מפולין בשתי מערכות (6-3, 6-2), שזכתה בטורניר. נוסף לכך, היא הגיעה למשחק הגמר בטורניר לזוגות נשים, ביחד עם קוקו גוף מארצות הברית, שבו הן הפסידו לקרולין גרסיה וקריסטינה מלדנוביץ' מצרפת ב-3 מערכות (2-6, 6-3, 6-2).
באליפות וימבלדון שנערכה ביולי דורגה במקום שמיני בטורניר והפסידה בסיבוב השלישי לפטרה מרטיץ' מקרואטיה ב-2 מערכות (6-2, 7-6 7-5).
באליפות ארצות הברית שנערכה בספטמבר היא דורגה במקום שמיני בטורניר והגיעה לשלב רבע הגמר, שבו הפסידה לאיגה שוויונטק (1 בטורניר) ב-2 מערכות (6-3, 7-6 7-4), שזכתה בטורניר. בסיבוב הרביעי היא ניצחה את פטרה קביטובה מצ'כיה (21 בטורניר) ב-2 מערכות (3-6, 2-6).
ביוגרפיה > 2024

באליפות ארצות הברית שנערכה בספטמבר היא הפסידה במשחק הגמר לארינה סבלנקה מבלארוס (2 בעולם) בשתי מערכות (5–7, 5–7).
ג'יימי מילר (זמר)

| --- | --- |

 לידה:  9 בספטמבר 1997 (בן 27) קארדיף, הממלכה המאוחדת 
 שם לידה:  Jamie Miller
 שם במה:  JamieMillMusic 
 מוקד פעילות:  הממלכה המאוחדת, ויילס 
 תקופת הפעילות:  מ-2017 
 סוגה:  מוזיקת פופ, רית'ם אנד בלוז, מוזיקת נשמה 
 שפה מועדפת:  אנגלית 
 כלי נגינה:  שירה • פסנתר
 חברת תקליטים:  אטלנטיק רקורדס 
 jamiemillermusic.com
 פרופיל ב-IMDb
 
ג'יימי מילר (נולד ב-9 בספטמבר 1997) הוא זמר ומוזיקאי הוא הופיע ב-The Voice UK ב-2017, שם הגיע למקום השלישי. בשנת 2020, הוא חתם על חוזה תקליטים עם אטלנטיק רקורדס והוציא מיני-אלבום (EP) בשם "Broken Memories" באפריל 2022. החל מ-4 במאי 2023, ג'יימי עזב את אטלנטיק רקורדס והכריז, באמצעות אינסטגרם, על שותפות עם BMG. כרגע מילר חתום תחת חברת התקליטים BMG (אנ') ועובד על אלבום הבכורה שלו.
חיים אישיים

מילר נולד בקרדיף. למילר יש שתי אחיות והוא התחיל לשיר בבית הספר היסודי. הוא עבד תקופה במוקד טלפוני.
וולשי מתגורר כיום בלוס אנג'לס.
קריירה > 2017: התחלות מוקדמות ו"דה וויס בריטניה" (The Voice UK)

מילר נבחן בתחילה להופיע בתוכנית אקס פקטור בריטניה (The X Factor) אך לא הצליח בתוכנית. לאחר מכן מילר ניסה להמשיך לעסוק במוזיקה על ידי הגשת מועמדות ואודישן בעונה השישית של "דה וויס בריטניה" (The Voice UK). במהלך האודישנים העיוורים של התוכנית, הוא הצליח ל'סובב' שני כיסאות ובחר בג'ניפר הדסון על פני גאווין רוסדייל כמאמנת שלו בתוכנית. הוא התקדם בתחרות ובסופו של דבר סיים במקום השלישי.
| הופעה | בחירת שיר | תוצאה |
| --- | --- | --- |
| אודישנים עיוורים | Let It Go | 2 כיסאות הסתובבו; בחר בג'ניפר הדסון כמאמנת בתוכנית |
| הקרבות | Perfect Strangers | עבר בשלבי הנוקאאוט |
| הנוקאאוטים | Shape of You | עבר לרבע הגמר |
| רבע גמר | Love on the Brain | עבר לחצי הגמר |
| חצי גמר | Stitches | עבר לגמר |
| הגמר | What Do You Mean? | זכה במקום השלישי בגמר התוכנית |
קריירה > 2023: Maybe Next Time

החל מ-4 במאי 2023, ג'יימי עזב את Atlantic Records והכריז, באמצעות אינסטגרם, על שותפות עם BMG (אנ'). יחד עם עסקת ניהול חדשה, כרגע מילר חתום תחת חברת התקליטים BMG ועובד על אלבום הבכורה שלו.
הערות שוליים

↑  "Jamie Miller". ITV (באנגלית). נבדק ב-21 באפריל 2021. {{cite web}}:  (עזרה)
↑  Squires, Carly (2017-08-04). "The Voice star Jamie Miller has signed to a massive US record label". WalesOnline (באנגלית). נבדק ב-2021-04-21.
↑  "Jamie Miller Serenades New York City with Broken Memories". // MELODIC Magazine (באנגלית אמריקאית). 2022-05-23. נבדק ב-2023-05-04.
1 2  "US: Jamie Miller signs new global recordings and publishing agreement with BMG". BMG (באנגלית). 2023-05-04. נבדק ב-2023-05-05.
↑  Joseph Ali (7 בפברואר 2022). "The Voice finalist Jamie Miller has suddenly shot to fame in the US". WalesOnline (באנגלית). נבדק ב-12 באפריל 2023. {{cite web}}:  (עזרה)
↑  "The Voice UK's Jamie Miller: Everything you need to know about the Team J-Hud finalist". Radio Times (באנגלית). נבדק ב-2021-04-24.
↑  The Voice's Jamie Miller Has Already Had Marriage Proposals on Twitter! | Lorraine (באנגלית), נבדק ב-2021-04-28
↑  "Jamie Miller is BACK!". ITV (באנגלית). נבדק ב-2021-05-02.
| --- | --- |
בקרת זהויות :  MusicBrainz: 081e71fb-4291-4a0c-a0f7-52b6c9ea8b31 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'יימי מילר (זמר)".
ג'ורג' גוטלמן

| --- | --- |
 
תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  6 בדצמבר 1938 לייז', בלגיה 
 פטירה:  5 בנובמבר 2019 (בגיל 80) ישראל 
 מדינה:  בלגיה 
 השכלה:  אוניברסיטת לייז' 
 
ג'ורג' גוטלמן (בצרפתית: Georges Gutelman;‏ 6 בדצמבר 1938 – 5 בנובמבר 2019) היה ניצול השואה, מהנדס ואיש עסקים יהודי-בלגי, בעליה של חברת התעופה טי-אי-איי (אנ'), שנודע בשל חלקו הרב במבצע משה להעלאת יהודי אתיופיה, במסגרתו הטיס ללא תמורה כ-6,500 מהעולים מסודאן לישראל.
קורות חיים

גוטלמן נולד להורים שהיגרו מפולין לבלגיה והתיישבו באזור העיר לייז'. לאחר פלישת גרמניה הנאצית לבלגיה, החביא אביו של גוטלמן את שני בניו אצל משפחות נוצריות, וכך ניצלו חייהם. אמו נרצחה באושוויץ.
בשנת 1963 הוסמך גוטלמן כמהנדס באוניברסיטת לייז' (אנ'), בלייז'. הוא נשא לאישה את אלין.
בשנות ה-70 של המאה העשרים הקים גוטלמן חברת תעופה, חברה לטיסות שכר בשם טי-אי-איי (Trans European Airways - TEA) (אנ'), שנחשבה לחלוצת טיסות השכר (צ'רטר) באירופה ובהמשך הטיסה צליינים מצפון אפריקה למכה. בבעלות החברה היו 250 מטוסים.
גוטלמן נהג להביא את מטוסיו לטיפול בתעשייה האווירית לישראל ועם הזמן היה לאחד מאותם יהודים שמדינת ישראל סומכת עליהם לביצוע כל מיני משימות חשאיות, כגון הטסת משלוחי נשק.
קורות חיים > מבצע משה

בחורף 1984, לאחר ששליט סודאן ג'עפר נומיירי נתן את הסכמתו להטיס את יהודי אתיופיה שישבו בסודאן בתנאי שהמטוסים לא ייצאו בטיסות ישירות לישראל ושהמבצע ייעשה בסודיות מוחלטת, נפגש אפרים הלוי, שהיה מבכירי "המוסד", עם גוטלמן בעניין זה וביקשו להשתתף במבצע ההטסה. את האישור החוקי לביצוע המשימה שתכלול הטסת אלפי נוסעים ללא דרכון קיבל גוטלמן ממי שהיה בזמנו שר המשפטים של בלגיה, יהודי בשם ז’אן גול (אנ').
גוטלמן תרם למשימה את מטוסי החברה וטייסיה. הטיסות, במטוסי בואינג 707, יצאו מח'רטום ונחתו בתום חמש שעות בבריסל, המטוסים תודלקו והמשיכו מיד לישראל. מישראל יצאו המטוסים לקפריסין ומשם המריאו לחרטום. המבצע נמשך כחודש. בדרך זו הצליחו מטוסיו של גוטלמן לבצע 35 טיסות ולהביא לישראל 7,000 עולים.
כ-200 מעובדי חברת התעופה היו שותפי סוד, אבל אריה דולצין, יו"ר הסוכנות היהודית, גילה את הסוד לקבוצה של תורמים בקנדה. אלה פרסמו את הדבר באחד הביטאונים שלהם ומשם התגלגל הסיפור ל"ניו יורק טיימס". ב־3 בינואר 1985 התראיין יהודה דומיניץ, לביטאון "נקודה" ואמר: "רוב יהודי אתיופיה כבר באו לישראל". כל שותפי הסוד היו בהלם. זו לא הייתה פליטת פה, פשוט הודעה רשמית של אחד האנשים המעורבים ביותר במבצע. נומיירי, שהראיון הובא לידיעתו, הורה להפסיק את המבצע.
בהמשך, ראש ממשלת ישראל שמעון פרס אישר במסיבת עיתונאים כי מגיעות טיסות מסודאן וביקש מהנוכחים שלא לדבר על הנושא. המבצע נעצר. 15 טיסות לא הספיקו להמריא.
עולי הרגל למכה הפסיקו לטוס במטוסיו של גוטלמן, גוטלמן קיבל איומים על חייו, לילדיו הוצמדו מאבטחים, ובסופו של דבר חברת התעופה שלו פשטה את הרגל.
קורות חיים > המשך חייו

גוטלמן עבר לעסקי אנרגיה סולרית, והיה שותף בחברת "Alma Telecom" ובין השנים 2002–2004 שותף בחברת התעופה "Birdy Airlines" (אנ'), ביחד עם ויקטור חסון (אנ').
בשנת 2010 קיבל גוטלמן פרס כבוד ממכללת רופין.
בשנת 2011 עלה עם רעייתו אלין (קוקו) לישראל והם התיישבו בתל אביב.
בני הזוג תרמו כספים לניצולי שואה נזקקים.
בשנת 2018 נפגש אפרים הלוי, לשעבר ראש "המוסד", עם גוטלמן שחלה באלצהיימר והודה לו על תרומתו להעלאת יהודי אתיופיה.
גוטלמן נפטר ב-5 בנובמבר 2019.
ראו גם

מבצע אחים
מבצע משה
הערות שוליים

1 2  תום שגב, שיעור היסטוריה | מאתיופיה לירושלים, דרך בריסל, באתר הארץ, 1 ביוני 2010
↑   מנשה רז, יציאת אתיופיה, באתר "ידיעות אחרונות", 12 באפריל 2017
↑  Steven Carol, From Jerusalem to the Lion of Judah and Beyond: Israel’S , iUniverse, 2012, page 284
↑  " שלושים שנה – ורק באמצע הדרך", באתר הכנסת, 7 בדצמבר 2015
↑  אורי פרדניק, שלושים שנה למבצע משה, באתר מידה, 20 בנובמבר 2014
↑  תיזכורת: את דולצין עוד לא סילקו, כותרת ראשית, 30 באוקטובר 1985
↑  יוסי ביילין, "העלייה האתיופית": 30 שנה למבצע משה" ישראל היום, 2 בינואר 2015
↑  שלושים שנה למבצע משה "הקול היהודי", 8 בדצמבר 2015
↑  ישיבת ועדת העלייה, הקליטה והתפוצות, 07/12/2015 10:45, 30 שנה לעלייה מאתיופיה - ישיבה חגיגית
| --- | --- |
בקרת זהויות :  VIAF: 66147266971335482721   WorldCat (עם VIAF): 66147266971335482721
ג'ארד פולוויל

| --- | --- |

 לידה:  20 בנובמבר 1986 (בן 37) טנסי, ארצות הברית
 שם לידה:  מייקל ג'ארד פולוויל
 מוקד פעילות:  ארצות הברית 
 עיסוק:  בסיסט, כותב שירים ומוזיקאי
 סוגה:  רוק אלטרנטיבי 
 שפה מועדפת:  אנגלית 
 כלי נגינה:  פסנתר, גיטרה,סינתיסייזר
 פרופיל ב-IMDb
 
מייקל ג'ארד פולוויל (באנגלית: Michael Jared Followill; נולד ב-20 בנובמבר 1986) הוא הבסיסט של להקת קינגס אוף ליאון. פולוויל הוא אחיהם של חברי הלהקה קיילב פולוויל וניית'ן פולוויל, ובן דודו של גיטריסט הלהקה מת'יו פולוויל.
ביוגרפיה

ג'ארד נולד בנאשוויל, טנסי. הוריו, שהתגרשו כשהיה צעיר, הם איוון לאון פולוויל, מטיף בזרם הדתי נוצרי UPCI, ובטי אן.
בגיל 14 עזב ג'ארד את בית הספר כדי להצטרף ללהקת קינגס אוף ליאון, ולימד את עצמו לנגן על גיטרת בס תוך חודש - בזמן להקלטת אלבומה הראשון של הלהקה, "Youth and Young Manhood". בהמשך כתב חלק משירי הלהקה.
אורח חייו כחלק מהלהקה כלל שימוש רב בסמים וצריכת אלכוהול רבה, שמהם לבסוף נגמל.
בספטמבר 2012 התחתן ג'ארד עם חברתו מרת'ה פטרסון.
כיום השניים מתגוררים בנאשוויל יחד עם אחיו של ג'ארד
ברייתא דישועה

ברייתא דישועה הוא חיבור ארץ-ישראלי, שנתחבר לא יאוחר מתקופת אמוראי ארץ ישראל.
הברייתא מכילה שני חלקים: רשימה של 24 דברים שמעכבים את ישועת ישראל, ופירוש דמוי-תלמודי על כל אחד ואחד מאותם 24 דברים.
הפירושים נלקחו בעיקר מהתלמוד הירושלמי, וממדרש איכה רבתי, ובנוסף גם מהתוספתא, ומפרקא דרבינו הקדוש, אך לא הובאו בה כלל מאמרים מהתלמוד הבבלי. גם הובא בה מעשה הנמצא במדרש עשרת הדיברות, אך כנראה היה לפני מחבר הברייתא מקור קדום יותר. לכן, נראה שהברייתא עצמה היא מזמן התנאים, והפירושים- הם מזמן האמוראים.
ברייתא זו נדפסה לראשונה על ידי הרב שמואל שענבלום, בלעמברג, תרל"ו, בתוך ספר 'שלשה ספרים נפתחים'. גרסה אחרת נדפסה בתוך 'גנזי שעכטער' - קטעי הגדה ומדרש, על-פי כתב יד הגניזה הקהירית הנמצא בספריית אוניברסיטת קיימברידג'. עוד קטע מהגניזה נדפס על ידי אברהם מרמורשטיין בתוך "תשובות הגאונים" שהדפיס (לונדון, תרפ"ז).
קיימת גם מהדורה אלקטרונית במפעל המילון ההיסטורי של האקדמיה ללשון העברית.
בספר ילקוט מדרשים, נדפסה שוב הברייתא מתוך מקורות אלו ובהשוואה לכתבי-היד.
לקריאה נוספת

עידן דשא הלוי, ספר ילקוט מדרשים : על-פי הוצאות ישנות וכתבי-יד עם הוספות והערות ומראה מקומות, כרך א', הוצאת אור עולם, צפת, תשס"ג,
מהדורה שלישית, תשס"ט, עמודים רטז - רכו, רפט - רצ.
חלק שמיני, תשע"ט; 'חלק ההוספות', עמ' א - ח.
הערות שוליים

↑  ראו חופת אליהו פרק ד' סעיף ל"א
↑  ראו בסעיף כ"א
↑  רשימת הפרסומים של שמואל שנבלום, 1833-1900, בקטלוג הספרייה הלאומית
↑  "שלשה ספרים נפתחים", כולל ברייתא דישועה, בעריכת שמואל שענבלום, בקטלוג הספרייה הלאומית
↑  עמ' 212
↑  עמ' יט-כ
↑  חלק ראשון, תשס"ג/ (2002), עמודים רטז - רכו, מהדורה מדויקת אחרונה נתפרסמה בחלק שמיני, תשע"ט; 'חלק ההוספות',  עמ' א - ח
| ספרות המדרשים |
| --- | --- | --- |
| מדרשי הלכה תנאיים (בערך 200–400 לספירה) | מכילתא דרבי ישמעאל • מכילתא דרבי שמעון בן יוחאי • ספרא • ספרי במדבר • ספרי זוטא במדבר • ספרי דברים • מכילתא דברים • ספרי זוטא דברים |  |
|  מדרשי אגדה קלאסיים: תקופת האמוראים והסבוראים (בערך 400–600 לספירה) | בראשית רבה • ויקרא רבה • איכה רבה •  אסתר רבה (פרשיות א-ו) • שיר השירים רבה • פסיקתא דרב כהנא • מדרש פנים אחרות • ברייתא דישועה • אגדות התלמוד |  |
|  תקופת הביניים: ראשית תקופת הגאונים (בערך 600–750 לספירה) | מדרשי התנחומא • שמות רבה (פרשיות יב-מ) • במדבר רבה (פרשיות טו-כג) • דברים רבה  • רות רבה • קהלת רבה • קהלת זוטא • אבות דרבי נתן • אותיות דרבי עקיבא • מדרש תהילים (מזמורים א-קיח) • מדרש ויסעו • תרגום שני למגילת אסתר • פסיקתא רבתי • מדרש שיר השירים |  |
| המדרש המאוחר: תקופת הגאונים (בערך 750–1050 לספירה) | תנא דבי אליהו • פרקי דרבי אליעזר • שבעת פרקי רבי אליעזר • הגדה של פסח • שמות רבה (פרשיות א-יא) • במדבר רבה (פרשיות א-יד) • אסתר רבה (פרשיות ז-י) • אגדת בראשית • בראשית רבתי • פסיקתא רבתי • דברים זוטא • רות זוטא • שיר השירים זוטא • מדרש שמואל • מדרש משלי • מדרש תהילים (מזמורים קיט-קנ) • מדרש אבא גוריון • מדרש תדשא • מדרש ויושע • מדרש עשרת הדיברות • מדרש תשובת יונה הנביא • מדרש אבכיר • מדרש אספה • מדרש תמורה • פסיקתא זוטרתא (לקח טוב) |  |
| הילקוטים: תקופת הראשונים (בערך 1050–1500 לספירה) | פתרון תורה • פסיקתא זוטרתא • מדרש שכל טוב • מדרש אגדה (בובר) • ילקוט שמעוני • ילקוט המכירי • מדרש הגדול • מדרש הביאור • הגדות התלמוד (ילקוט) • עין יעקב • מדרשי רבי שמואל מסנות |  |
| --- | --- |
בקרת זהויות :  NLI: 987007396452705171  VIAF: 19158066368108430782   WorldCat (עם VIAF): 19158066368108430782
בעיית לנגלי

בעיית לנגלי.
בשעשועי מתמטיקה, בעיית לנגלי היא חידה במסגרתה צריך להסיק באופן גאומטרי סינתטי זווית מסוימת בתרשים גאומטרי מזוויות נתונות אחרות בתרשים. החידה הוצעה על ידי אדוארד מאן לנגלי במגזין המתמטי The Mathematical Gazette, בשנת 1922.
הבעיה

בגרסתה המקורית הבעיה הוצגה באופן הבא:
מכיוון שניתן להסיק את הזווית המבוקשת בקלות יחסית באמצעות תהליך חישובי המתבסס על משפטים טריגונומטריים, עיקר הקושי בפתרון חידת לנגלי הוא במתן פתרון סינתטי בעל פשטות מרבית, שאינו עושה שימוש בטריגונומטריה.